Source: http://skolenie.slov-lex.sk/pravne-predpisy/SK/ZZ/2010/97/20100415.html
Timestamp: 2020-04-02 06:08:08+00:00

Document:
97/2010 Z.z. - Vyhláška Ministerstva školstva Slov... - Slov-lex
97/2010 Z.z./
97/2010 Z. z.
Časová verzia predpisu účinná od 15.04.2010
z 15. marca 2010,
ktorou sa ustanovujú podrobnosti o dokumentácii akreditovaného vzdelávacieho programu ďalšieho vzdelávania, o obsahu žiadosti o akreditáciu vzdelávacieho programu ďalšieho vzdelávania a o projekte vzdelávacieho programu ďalšieho vzdelávania, o osvedčení o absolvovaní akreditovaného vzdelávacieho programu ďalšieho vzdelávania, o náležitostiach osvedčenia o čiastočnej kvalifikácii a osvedčenia o úplnej kvalifikácii
Ministerstvo školstva Slovenskej republiky podľa § 7 ods. 3, § 12 ods. 8, § 14 ods. 12 a § 19 ods. 2 zákona č. 568/2009 Z. z. o celoživotnom vzdelávaní a o zmene a doplnení niektorých zákonov (ďalej len „zákon“) ustanovuje:
o dokumentácii akreditovaného vzdelávacieho programu ďalšieho vzdelávania (ďalej len „vzdelávací program“),
o obsahu žiadosti o akreditáciu vzdelávacieho programu a podrobnosti o projekte vzdelávacieho programu,
o osvedčení o absolvovaní akreditovaného vzdelávacieho programu,
o náležitostiach osvedčenia o čiastočnej kvalifikácii a osvedčenia o úplnej kvalifikácii.
Dokumentáciu akreditovaného vzdelávacieho programu tvoria dokumenty uvedené v § 7 ods. 2 zákona.
Projekt akreditovaného vzdelávacieho programu obsahuje
názov akreditovaného vzdelávacieho programu a názvy modulov, ak je akreditovaný vzdelávací program členený na moduly,
cieľovú skupinu akreditovaného vzdelávacieho programu,
požadované vstupné vzdelanie,
organizačnú formu vzdelávania,
rozsah vzdelávania,
učebný plán a učebné osnovy,
formu záverečnej skúšky,
údaje o materiálnom a technickom zabezpečení,
profil odborného garanta akreditovaného vzdelávacieho programu,
profil lektorov akreditovaného vzdelávacieho programu.
Katalógový list účastníkov akreditovaného vzdelávacieho programu obsahuje
názov akreditovaného vzdelávacieho programu,
dátum uskutočnenia akreditovaného vzdelávacieho programu,
deň, mesiac, rok a miesto narodenia účastníka vzdelávania,
meno, priezvisko a podpis účastníka vzdelávania,
počet vymeškaných hodín z celkového počtu hodín akreditovaného vzdelávacieho programu.
Výkaz o uskutočňovaní akreditovaného vzdelávacieho programu obsahuje
názov odborných tém učebného plánu,
počet odprednášaných hodín,
meno, priezvisko a podpis lektora.
Výkaz o materiálnom, technickom a priestorovom zabezpečení akreditovaného vzdelávacieho programu obsahuje
údaje o priestorovom zabezpečení vzdelávania,
údaje o vybavení didaktickou technikou,
údaje o študijných materiáloch.
Protokol o záverečnej skúške každého účastníka akreditovaného vzdelávacieho programu obsahuje
číslo protokolu,
meno a priezvisko účastníka akreditovaného vzdelávacieho programu,
názov a rozsah akreditovaného vzdelávacieho programu,
obsah a formu skúšky,
meno, priezvisko a podpis skúšajúceho.
Hodnotenie kvality uskutočneného akreditovaného vzdelávacieho programu účastníkmi ďalšieho vzdelávania je zamerané najmä na aktuálnosť obsahu vzdelávania, kvalitu lektorského zabezpečenia a úroveň organizačného a materiálno-technického zabezpečenia vzdelávania.
Žiadosť o akreditáciu vzdelávacieho programu
Žiadosť o akreditáciu sa podáva v elektronickej forme a v písomnej forme.
Identifikačné údaje o žiadateľovi sú
názov, adresa a kontaktné údaje vzdelávacej inštitúcie,
meno, priezvisko a podpis štatutárneho orgánu,
zoznam vzdelávacích programov predkladaných na akreditáciu.
Profil vzdelávacej inštitúcie obsahuje dátum vzniku vzdelávacej inštitúcie, informácie o predchádzajúcej činnosti z oblasti vzdelávania, zameraní a profesionálnej orientácii vzdelávacej inštitúcie, údaje o priestorovom, materiálnom, technickom a personálnom zabezpečení vzdelávacej činnosti.
Projekt vzdelávacieho programu obsahuje údaje podľa § 2 ods. 2.
Osvedčenie o absolvovaní akreditovaného vzdelávacieho programu
Osvedčenie o absolvovaní akreditovaného vzdelávacieho programu obsahuje
názov a sídlo vzdelávacej inštitúcie,
číslo potvrdenia o akreditácii akreditovaného vzdelávacieho programu,
meno a priezvisko absolventa akreditovaného vzdelávacieho programu,
deň, mesiac, rok a miesto narodenia absolventa akreditovaného vzdelávacieho programu,
názov absolvovaného akreditovaného vzdelávacieho programu,
deň začatia a deň ukončenia akreditovaného vzdelávacieho programu,
celkový počet hodín absolvovaného vzdelávania,
názvy odborných tém učebného plánu a ich rozsah,
odtlačok pečiatky vzdelávacej inštitúcie s priemerom 35 mm obsahujúci názov a sídlo vzdelávacej inštitúcie a identifikačné číslo pridelené vzdelávacej inštitúcii pri prvej akreditácii,
meno, priezvisko a podpis odborného garanta,
meno, priezvisko a podpis štatutárneho orgánu vzdelávacej inštitúcie.
Vzor osvedčenia o absolvovaní akreditovaného vzdelávacieho programu je uvedený v prílohe č. 1.
Osvedčenie o čiastočnej kvalifikácii obsahuje
dátum a číslo vydania oprávnenia na vykonávanie skúšky na overenie odbornej spôsobilosti,
meno a priezvisko absolventa skúšky na overenie odbornej spôsobilosti na získanie čiastočnej kvalifikácie,
deň, mesiac, rok a miesto narodenia absolventa skúšky na overenie odbornej spôsobilosti na získanie čiastočnej kvalifikácie,
údaj o úspešnom vykonaní skúšky na overenie odbornej spôsobilosti na získanie čiastočnej kvalifikácie a údaj o získaní odbornej spôsobilosti na výkon pracovných činností pre čiastočnú kvalifikáciu podľa kvalifikačných a hodnotiacich štandardov definovaných v Národnej sústave kvalifikácií,
názov a kód čiastočnej kvalifikácie podľa Národnej sústavy kvalifikácií,
Vzor osvedčenia o čiastočnej kvalifikácii je uvedený v prílohe č. 2.
Osvedčenie o úplnej kvalifikácii obsahuje
meno a priezvisko absolventa skúšky na overenie odbornej spôsobilosti na získanie úplnej kvalifikácie,
deň, mesiac, rok a miesto narodenia absolventa skúšky na overenie odbornej spôsobilosti na získanie úplnej kvalifikácie,
údaj o úspešnom vykonaní skúšky na overenie odbornej spôsobilosti na získanie úplnej kvalifikácie a údaj o získaní odbornej spôsobilosti na výkon pracovných činností pre úplnú kvalifikáciu podľa kvalifikačných a hodnotiacich štandardov definovaných v Národnej sústave kvalifikácií,
názov a kód úplnej kvalifikácie podľa Národnej sústavy kvalifikácií,
Vzor osvedčenia o úplnej kvalifikácii je uvedený v prílohe č. 3.
Príloha č. 1 k vyhláške č. 97/2010 Z. z.
OSVEDČENIE o absolvovaní akreditovaného vzdelávacieho programu ďalšieho vzdelávania
Príloha č. 2 k vyhláške č. 97/2010 Z. z.
Príloha č. 3 k vyhláške č. 97/2010 Z. z.
§ 2 Dokumentácia akreditovaného vzdelávacieho programu
§ 3 Žiadosť o akreditáciu vzdelávacieho programu
§ 4 Osvedčenie o absolvovaní akreditovaného vzdelávacieho programu
§ 5 Náležitosti osvedčenia o čiastočnej kvalifikácii
§ 6 Náležitosti osvedčenia o úplnej kvalifikácii
Číslo: 97/2010 Z. z.
Názov: Vyhláška Ministerstva školstva Slovenskej republiky, ktorou sa ustanovujú podrobnosti o dokumentácii akreditovaného vzdelávacieho programu ďalšieho vzdelávania, o obsahu žiadosti o akreditáciu vzdelávacieho programu ďalšieho vzdelávania a o projekte vzdelávacieho programu ďalšieho vzdelávania, o osvedčení o absolvovaní akreditovaného vzdelávacieho programu ďalšieho vzdelávania, o náležitostiach osvedčenia o čiastočnej kvalifikácii a osvedčenia o úplnej kvalifikácii
Dátum schválenia: 15.03.2010
Dátum vyhlásenia: 25.03.2010
Dátum účinnosti od: 15.04.2010
Nachádza sa v čiastke: 49/2010
2. 15.04.2010 -

References: § 7
 § 12
 § 14
 § 19
 § 7
 § 2

§ 2

§ 3

§ 4

§ 5

§ 6